FK Kauno Žalgiris

Futbolo klubas „Kauno Žalgiris“, o trumpai FK „Kauno Žalgiris“ bei „Kauno Žalgiris“  – Lietuvos futbolo klubas iš Kauno.

Istorija 
Futbolo klubo „Spyris“ idėja gimė Kauno futbolo mokykloje „Tauras“ dar 2004-aisiais, kai mokyklos treneriai nutarė sudaryti galimybę mokyklą baigusiems futbolininkams tęsti profesionalų karjerą.

Nuo 2005-ųjų septynerius metus klubas su „Tauro“ mokyklos auklėtiniais dalyvavo LFF II lygos pietų zonos pirmenybėse.

2012 m. subyrėjo FBK Kaunas ir kauniečiai liko be reprezentacinės futbolo komandos. 2013 m. buvo sukurtas FK „Spyris“ ir debiutavo LFF I lygos pirmenybėse.

Naujas klubo istorijos puslapis buvo atverstas 2015-aisiais metais – jis tapo legendinio ir stipriausio Lietuvos krepšinio klubo Kauno „Žalgiris“ dalimi ir startavo A lygoje, prisidėdamas prie futbolo atgaivinimo laikinojoje sostinėje.

Per daugiau nei 40 veiklos metų futbolo mokykla „Tauras“ išugdė tokius Lietuvos futbolininkus kaip Igoris Pankratjevas, Robertas Fridrikas, Sigitas Jakubauskas, Robertas Tautkus, Stasys Baranauskas, Alvydas Koncevičius, Vladimiras Buzmakovas, Aurelijus Skarbalius, Dainius Šuliauskas, Darius Maciulevičius, Audrius Kšanavičius, Andrius Velička, Mantas Samusiovas, Ignas Dedura, Andrius Upstas, Marius Žaliūkas, Gediminas Vičius.

Nuo 2016 m. Kauno Žalgiris 
2016 m. sausį futbolo klubui „Spyris“ LFF sprendimu buvo leista pasikeisti pavadinimą į FK „Kauno Žalgiris“. Tačiau dėl „Žalgirio“ vardo naudojimo prasidėjo teisminiai ginčai su Vilniaus „Žalgiriu“. Apeliacinis teismas uždraudė naudotis šiuo vardu. Nuo 2016 m. balandžio pabaigos klubas kartais imtas vadinti tiesiog „Kauno A lygos futbolo klubu“. 2016 m. sezone A lygoje liko paskutiniai, aštunti ir turėjo iškristi iš elito diviziono.

2017 m. klubas ruošėsi Pirmos lygos pirmenybėms, tačiau kai Kazlų Rūdos „Šilas“ atsisakė dalyvauti A lygoje, „Kauno Žalgiris“ sėkmingai licencijavosi į A lygą ir užėmė „Šilo“ vietą elito divizione. Komanda buvo sukomplektuota Pirmos lygos pirmenybėms, todėl ilgai nepavyko iškovoti taškų. Gegužės 2 d. buvo atleistas komandos vyr. treneris Vitalijus Stankevičius. Tuo metu klubas buvo surinkęs vos du taškus po devynių turų. Treniravo komandą ir Ignas Dedura, ir Andrius Velička, o jiems talkino Laimis Bičkauskas. Vėliau komandos vairą perėmė specialistas iš Šiaurės Airijos Johnatan McKinsty, klubas surinko taškų, bet jų neužteko ir liko paskutiniai (aštunti).

Nors po 2017 m. sezono klubui derėjo iškristi į I lygą, 2018 m. Kauno Žalgiriui vėl pasisekė dalyvauti A lygoje. Utenos Utenis pasitraukė iš A lygos, ir Kauno Žalgiris užėmė jo vietą. Sezonas buvo sėkmingas, buvo užimta 5-oji vieta. Kai 2019 m. FK Stumbrui buvo atimta UEFA licencija, Kauno Žalgiris užėmė jo vietą dalyvauti 2019-2020 m. UEFA Europos lygos varžybose. Debiutinėse Europinėse varžybose Kauno Žalgiris pralaimėjo Limossolio Apollon klubui 0:2 ir 0:4.

2019 m. rugsėjo 28 d. Panevėžyje įvyko incidentas tarp Martyno Matuzo ir Rudinilson Silva. Rugsėjo 30 d. Kauno Žalgirio futbolo klubas išplatino pranešimą, kad Matuzas palieka klubą, o Rudinilson Silva suspenduotas dviem savaitėms.

Po 2019 m. sezono baigėsi sutartis su vyr. treneriu Mindaugu Čepu. 2019 m. gruodžio 4 d. pranešta, kad naujuoju treneriu tapo Rokas Garastas. 2020 m. sausio 6 d. paskelbta, kad jo asistentu bus Nerijus Mačiulis.

2020 m. sezonas A lygoje klostėsi sėkmingai. Jau po XVI (16) turo tapo aišku, kad komanda žemiau trečios vietos nebenukris. Tuo tarpu 2020–21 m. Europos lygos atranka susiklostė ypač nesėkmingai. Kauniečiai išvykoje beviltiškai pralaimėjo Norvegijos čempionato lyderiams Budės „Glimt“. Galutinis rezultatas 6-1, šeimininkų naudai, o kauniečiai pasirodymą Europoje baigė. (Dėl pandemijos buvo žaidžiamos vienerios rungtynės.) Nepaisant šios nesėkmės Europos lygoje, vietiniame fronte koamnda užėmė trečią vietą. Po kartą A lygoje buvo nugalėti FK Žalgiris bei FK Sūduva.

Futsalo komanda 
2016 m. buvo suburta salės futbolo komanda, šeimininkų teisėmis dalyvavo Žalgirio arena Futsal Cup 2016, tačiau po to nedalyvavo jokiose futsalo varžybose ir iširo.

 pasirodė naujienos kad prie FK Kauno Žalgiris prisijungs Kauno FK Vytis Futsal klubas. FK Kauno Žalgiris siekė sukurti visą futbolo „piramidę“, o iki šiol futsalo komandos neturėjo. Oficialiai futsalo komandos pavadinimas buvo pakeistas į Kauno Žalgirį nuo 2020–2021 m. sezono pradžios.

Apranga 
 Kauno „Spyris“ rungtyniavo mėlynais šortais ir geltonais marškinėliais.
 Prasidėjus „žalgirietiškam“ periodui (nuo 2015 m.) pakito spalvinė gama – tapo žalia arba balta.

nuo 2022 m. 
 Nuo 2022 m. namuose rungtyniauja balta apranga, o išvykose – žalia.

Klubo logotipas ir spalvinė gama

Spalvinė gama 
Iki 2015 metų buvo geltoni marškinėliai ir mėlynos spalvos šortai, o nuo 2015 metų pagal žalgirietiškas tradicijas spalvinė gama tapo žalia ir balta.

 Aprangų gamintojai
 2017 m. Joma
 Nuo 2018 m. Hummel

Sumaištis dėl „Žalgirio“ vardo naudojimo 

2015 m. sezono pradžioje FK Spyris savo spalvinę gamą (mėlyni šortai ir geltoni marškinėliai), pakeitė į žaliai-baltą ir naudojo Žalgirio vardą, bei krepšinio klubo Žalgiris logotipą. Tam prieštaravo Vilniaus FK Žalgiris. LFF neleido persivadinti klubui „Žalgirio“ vardu ir kauniečiai 2015 metų A lygos sezone žaidė FK Spyrio pavadinimu.

2016 m. LFF leido klubui pasikeisti pavadinimą ir FK „Spyris“ tapo FK „Kauno Žalgiriu“. Tada kilo teisiminiai ginčai dėl „Žalgirio“ vardo naudojimo su Vilniaus futbolo klubu. Po ilgai trukusių teisminių ginčų 2016 m. balandžio 20 d. apeliacinis teismas uždraudė Kauno ekipai naudotis „Žalgirio“ žymeniu. Lietuvos apeliacinio teismo 2016 metų balandžio 20 dienos nutartis: „Uždrausti atsakovui VšĮ Futbolo klubui ,,Kauno Žalgiris“ iki teismo sprendimo įsiteisėjimo dienos savo sportinėje ir/ar ūkinėje–komercinėje veikloje, susijusioje su futbolu, bet kokiu būdu ir forma naudoti žymenį Žalgiris, įskaitant šio žymens naudojimą futbolo komandos ir/ar juridinio asmens pavadinime, reklamoje, komercinėje dokumentacijoje, interneto tinklalapiuose, domenų pavadinimuose, taip pat bet kokį kitą naudojimą”.

Kauno klubas nepasikeitė pavadinimo ir toliau naudojo jiems uždraustą žymenį, todėl 2017 m. vasario 7 d. Vilniaus FK „Žalgiris“ kreipėsi į Vilniaus apygardos teismą prašydamas įpareigoti Lietuvos Futbolo Federaciją (LFF) vykdyti Lietuvos apeliacinio teismo nutartimi pritaikytas laikinąsias apsaugos priemones ir LFF vykdomose varžybose neleisti rungtyniauti FK „Kauno Žalgiris“ ekipoms, jeigu pavadinime naudojamas žymuo „Žalgiris".

2018 m. įsiteisėjus Vilniaus apygardos teismo priimtam sprendimui, ginčas dėl futbolo klubo „Kauno Žalgiris“ pavadinimo buvo galutinai išspręstas kauniečių naudai. Vilniaus „Žalgirio“ pareikšti ieškiniai tiek Lietuvos aukščiausiojo teismo 2017 m. liepos mėnesio nutartimi, tiek vėliau sekusiu Vilniaus apygardos teismo 2018 m. sausio mėnesio sprendimu buvo atmesti visa apimtimi bei nepatenkintas nei vienas reikalavimas.

Vilniaus „Žalgirio“ iniciatyva Tarptautiniame sporto arbitraže (CAS) buvo užvesta byla ir dėl Lietuvos futbolo federacijos sprendimo pritarti futbolo klubo pavadinimui „Kauno Žalgiris“. CAS byla baigėsi patiems jos iniciatoriams atsiėmus ieškinį. Dėl futbolo klubo vardo kilę ginčai išspręsti ir „Žalgirio“ vardo naudojimas Kauno futbolo klubo pavadinime išsaugotas. Bylos nagrinėjimo metu VšĮ Futbolo klubui „Kauno Žalgiris“ pritaikytos laikinosios apsaugos priemonės buvo panaikintos.

Pasiekimai

Sezonai

Dalyvavimas Europos varžybose

Treneriai 
  Laimis Bičkauskas: 2013–2016 m.
  Vitalijus Stankevičius: 2017 m. sausio 3 d. – 2017 m. gegužės 2 d.
  Laimis Bičkauskas / Ignas Dedura / Andrius Velička: 2017 m. gegužės 2 d.
  Johnatan McKinstry: 2017 m. liepos 21 d. – 2017 m. pabaiga
  Mindaugas Čepas: 2018 m. sausio 5 d. – 2019 m. gruodžio 1 d.
  Rokas Garastas: 2019 m. gruodžio 1 d. – 2023 m. gegužės 1 d.
  Marius Stankevičius: nuo 2023 m. gegužės 1 d. – 2023 m. spalio 5 d.

Sudėtis 
Atnaujinta 

|-----
! colspan="9" bgcolor="#B0D3FB" align="left" |
|----- bgcolor="#DFEDFD"
  
  kapitonas

  

  
|-----
! colspan="9" bgcolor="#B0D3FB" align="left" |
|----- bgcolor="#DFEDFD"

|-----
! colspan="9" bgcolor="#B0D3FB" align="left" |
|----- bgcolor="#DFEDFD"
  

|-----
! colspan="9" bgcolor="#B0D3FB" align="left" | Kauno Žalgiris / Kauno Žalgiris B
|----- bgcolor="#DFEDFD"

|-----
! colspan="9" bgcolor="#B0D3FB" align="left" | Išnuomoti / paskolinti žaidėjai
|----- bgcolor="#DFEDFD"
 (į FK Sūduva)

              
2022 m. prisijungę žaidėjai
  
    

              
2022 m. išvykę žaidėjai
  
    

              
2023 m. prisijungę žaidėjai
  
   

              
2023 m. išvykę žaidėjai

Žymūs žaidėjai 
  Deividas Mikelionis (vartininkas).  rungtynės su FK Banga buvo šimtosios už FK Kauno Žalgirį žaidžiant A lygoje.
  Linas Pilibaitis (2018–2022)
  Gratas Sirgėdas (2017–2018, 2020–…)
  Steven Thicot (2020–2021)

Dubleriai 

Šiuo metu dublerių ekipa vadinama Kauno Žalgiris B. 2016 m. sezone komandos dubleriais buvo tapusi FC Hegelmann Litauen ekipa. 2020 m. buvo suburta dar viena dublerinė jaunimo komanda Kauno Žalgiris C.

Personalas 
 Marius Stankevičius – vyr. treneris
 Laimis Bičkauskas – treneris
 Ignas Dedura – treneris
 Dominykas Galkevičius – treneris
 Mantas Gintalas – vartininkų treneris
 Paulius Ragauskas – fizinio rengimo treneris
 Algirdas Narkevičius – kineziterapeutas
 Nerijus Mačiulis – dublerių treneris
 Alex McCarthy – dublerių trenerio asistentas
 Mantas Kalnietis

Šaltiniai

Nuorodos 
 Oficiali klubo svetainė
 facebook paskyra
 SOCCERWAY
 SOFASCORE
 FLASHSCORE
 Transfermarkt
 Globalsportsarchive
 DELFI straipsnis (teismai dėl Žalgirio žymens)

Lietuvos futbolo klubai
Kauno futbolas